શનિવારે કાકા ભુરાભાઇ અને ભત્રીજા રમજુભાઇ વચ્ચે બોલાચાલી બાદ ઝઘડો થયો હતો તે દરમિયાન ભત્રીજા રમજુભાઇ થાવરાભાઇ ગમારે ભુરાભાઇના માથાના ભાગે કોઇ બોથડ પદાર્થ ફટકારી દેતા તેઓ મોતને ભેટયા હતા.હત્યાની ઘટના સંદર્ભે મૃતકના ભાઇ બાબુભાઇ ગમારને જાણ થતા તેમણે બૂમાબૂમ કરી મૂકી હતી અને કુંટુંબીજનો ભેગા થતા ઘટના સંદર્ભે પોશીના પોલીસ સ્ટેશનમાં જાણ કરી હતી. હત્યાની ઘટના સંદર્ભે મૃતકના ભાઇએ પોશીના પોલીસ સ્ટેશનમાં ભત્રીજા રમજુભાઇ થાવરાભાઇ ગમાર વિરૂધ્ધ હત્યાનો મામલો દર્જ કરાવતા પોશીના પોલીસે ગુનો નોંધી ઘટના સંદર્ભે તપાસ હાથ ધરી છે.